CELEX: 32021R0899
Language: fi
Date: 2021-06-03 00:00:00
Title: Komission asetus (EU) 2021/899, annettu 3 päivänä kesäkuuta 2021, asetuksen (EU) N:o 142/2011 muuttamisesta siltä osin kuin on kyse liha-luujauhon vientiä polttoaineena koskevista siirtymäkauden toimenpiteistä (ETA:n kannalta merkityksellinen teksti)

4.6.2021   
               
               
                  FI
               
               
                  Euroopan unionin virallinen lehti
               
               
                  L 197/68
               
            
         KOMISSION ASETUS (EU) 2021/899,
         annettu 3 päivänä kesäkuuta 2021,
         asetuksen (EU) N:o 142/2011 muuttamisesta siltä osin kuin on kyse liha-luujauhon vientiä polttoaineena koskevista siirtymäkauden toimenpiteistä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1069/2009 (1) ja erityisesti sen 43 artiklan 3 kohdan ensimmäisen alakohdan,
         sekä katsoo seuraavaa:
         
                     (1)
                  
                  
                     Komission asetuksessa (EU) N:o 142/2011 (2) säädetään muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä markkinoille saattamista ja vientiä varten.
                  
               
                     (2)
                  
                  
                     Asetuksen (EY) N:o 1069/2009 12 artiklassa, luettuna yhdessä sen 7 artiklan 2 kohdan kanssa, säädetään, että luokkaan 1 kuuluva liha-luujauho on hävitettävä polttamalla, rinnakkaispolttamalla tai hautaamalla kaatopaikalle tai sitä voidaan käyttää polttoaineena, jotta estetään uudelleen kulkeutuminen rehuketjuun ja ketjun saastuminen.
                  
               
                     (3)
                  
                  
                     Irlannin toimivaltaiset viranomaiset ilmoittivat suunnitelmistaan luoda luokkaan 1 kuuluvasta aineksesta johdetulle liha-luujauholle oma polttokapasiteetti vuoden 2023 loppuun mennessä ja pyysivät, että Yhdistyneessä kuningaskunnassa hävitettäväksi tarkoitetun luokkaan 1 kuuluvasta aineksesta johdetun liha-luujauhon perinteiset kauppavirrat sallittaisiin siirtymäkauden aikana.
                  
               
                     (4)
                  
                  
                     Arvioituaan Irlannin pyynnön komissio katsoo, että kyseisen jäsenvaltion erityisen maantieteellisen sijainnin vuoksi on tarpeen vahvistaa asetuksen (EU) N:o 142/2011 liitteessä XIV olevaan V lukuun sisältyvät säännöt, joiden perusteella Irlanti voi 31 päivään joulukuuta 2023 saakka sallia sellaisen luokkaan 1 kuuluvasta aineksesta johdetun liha-luujauhon viennin Yhdistyneeseen kuningaskuntaan, joka täyttää markkinoille saattamista polttotarkoituksessa koskevat vaatimukset, sanotun kuitenkaan rajoittamatta unionin oikeuden soveltamista Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta sopimuksen Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen ja etenkin Irlantia/Pohjois-Irlantia koskeva pöytäkirjan 5 artiklan 4 kohdan, sen liitteen 2 sekä sen 6 artiklan 1 kohdan mukaan, joka sallii luokkaan 1 kuuluvasta aineksesta johdetun liha-luujauhon esteettömän pääsyn Yhdistyneen kuningaskunnan muihin osiin kuin Pohjois-Irlantiin.
                  
               
                     (5)
                  
                  
                     Asetuksen (EU) N:o 142/2011 liitettä XIV olisi sen vuoksi muutettava.
                  
               
                     (6)
                  
                  
                     Jotta voidaan varmistaa nykyisten kauppavirtojen jatkuvuus siirtymäkauden päättymisen jälkeen, tätä asetusta olisi sovellettava 1 päivästä tammikuuta 2021, ja näin ollen sen olisi tultava voimaan kiireellisesti kolmantena päivänä sen jälkeen, kun se on julkaistu Euroopan unionin virallisessa lehdessä.
                  
               
                     (7)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) N:o 142/2011 liitteessä XIV oleva V luku tämän asetuksen liitteen mukaisesti.
         
         
            2 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2021.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä kesäkuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 300, 14.11.2009, s. 1.
         
            (2)  Komission asetus (EU) N:o 142/2011, annettu 25 päivänä helmikuuta 2011, muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä annetun Euroopan parlamentin ja neuvoston asetuksen (EY) N:o 1069/2009 täytäntöönpanosta sekä neuvoston direktiivin 97/78/EY täytäntöönpanosta tiettyjen näytteiden ja tuotteiden osalta, jotka vapautetaan kyseisen direktiivin mukaisista eläinlääkärintarkastuksista rajatarkastusasemilla (EUVL L 54, 26.2.2011, s. 1).
      
      
         
            LIITE
            Lisätään asetuksen (EU) N:o 142/2011 liitteessä XIV olevan V luvun taulukkoon uusi rivi seuraavasti:
            
               
                           ”3
                        
                        
                           Luokkaan 1 kuuluvasta aineksesta saatu liha-luujauho.
                        
                        
                           Polttoaineeksi tarkoitettua luokkaan 1 kuuluvasta aineksesta johdettua liha-luujauhoa saa viedä Irlannista Yhdistyneeseen kuningaskuntaan (*) ainoastaan seuraavin edellytyksin:
                           
                                       a)
                                    
                                    
                                       Irlannin toimivaltainen viranomainen on viimeistään 31 päivänä joulukuuta 2023 antanut luvan viennille Yhdistyneessä kuningaskunnassa sijaitsevaan polttolaitokseen, kunhan hävitettäväksi tarkoitettu luokkaan 1 kuuluvasta aineksesta saatu liha-luujauho on siirretty kyseisestä jäsenvaltiosta ennen 1 päivää tammikuuta 2021 6 artiklan 6, 7 ja 8 kohdassa säädettyjen edellytysten mukaisesti;
                                    
                                 
                                       b)
                                    
                                    
                                       määräpaikkana oleva polttolaitos on Yhdistyneen kuningaskunnan myöntämässä tuontilisenssissä hyväksytty polttamaan tuotua luokkaan 1 kuuluvasta aineksesta johdettua liha-luujauhoa;
                                    
                                 
                                       c)
                                    
                                    
                                       luokkaan 1 kuuluvasta aineksesta johdettu liha-luujauho
                                       
                                                   —
                                                
                                                
                                                   on saatu yksinomaan liitteessä IV olevassa III luvussa tarkoitetun käsittelymenetelmän 1 (painesterilointi), 2, 3, 4 tai 5 mukaisesti suoritetusta käsittelystä,
                                                
                                             
                                                   —
                                                
                                                
                                                   on merkitty liitteessä VIII olevan V luvun määräysten mukaisesti;
                                                
                                             
                                 
                                       d)
                                    
                                    
                                       liha-luujauhon lähetys lähetetään sinetöidyissä säiliöissä suoraan asetuksen (EY) N:o 1069/2009 24 artiklan 1 kohdan a alakohdassa tai j alakohdan ii alakohdassa tarkoitetusta käsittelylaitoksesta tai varastointilaitoksesta määräpaikkana olevaan polttolaitokseen;
                                    
                                 
                                       e)
                                    
                                    
                                       toimijoiden on esitettävä liha-luujauhon lähetykset poistumisrajatarkastusasemalle;
                                    
                                 
                                       f)
                                    
                                    
                                       poistumisrajatarkastusaseman toimivaltaisen viranomaisen on suoritettava e alakohdassa tarkoitettujen lähetysten virallinen valvonta, erityisesti sinetin eheyden osalta.
                                       Jos sinetti on vahingoittunut, sovelletaan Euroopan parlamentin ja neuvoston asetuksen (EU) 2017/625 (**) 138 artiklan 2 kohdan d ja g alakohdassa vahvistettuja sääntöjä;
                                    
                                 
                                       g)
                                    
                                    
                                       rajatarkastusaseman toimivaltaisen viranomaisen on ilmoitettava Traces-järjestelmän välityksellä kaupallisen asiakirjan I.4 kohdassa ilmoitetulle toimivaltaiselle viranomaiselle lähetyksen saapumisesta poistumispaikkaan ja tarvittaessa sinetin varmentamisen tuloksista ja mahdollisista toteutetuista korjaavista toimenpiteistä.
                                       Alkuperäpaikkana olevasta käsittelylaitoksesta vastaavan toimivaltaisen viranomaisen on suoritettava riskiperusteista virallista valvontaa ensimmäisen kohdan noudattamisen todentamiseksi ja sen tarkistamiseksi, että rajatarkastusaseman toimivaltaiselta viranomaiselta on saatu Traces-järjestelmän välityksellä vahvistus poistumispaikassa suoritetusta valvonnasta kunkin liha-luujauhon lähetyksen osalta.
                                       Jos vaatimuksia ei noudateta, toimivaltainen viranomainen voi kieltää tällaiset luokan 1 aineksesta johdetun liha-luujauhon poltettavaksi tarkoitetun lähetyksen siirrot asetuksen (EU) 2017/625 138 artiklan 2 kohdan d alakohdan mukaisesti.
                                    
                                 
                     
            
               (*)  Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen ja erityisesti Irlantia/Pohjois-Irlantia koskevan pöytäkirjan 5 artiklan 4 kohdan sekä kyseisen pöytäkirjan liitteen 2 mukaisesti tätä liitettä sovellettaessa viittaukset Yhdistyneeseen kuningaskuntaan eivät käsitä Pohjois-Irlantia.
            
               (**)  Euroopan parlamentin ja neuvoston asetus (EU) 2017/625, annettu 15 päivänä maaliskuuta 2017, virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta (virallista valvontaa koskeva asetus) (EUVL L 95, 7.4.2017, s. 1).”